**MILLIÁRDOKKAL OLCSÓBBAN GURULHATNÁNAK A MAGYAR KAMIONOK**

Itthon is teret nyernek az alacsony gördülési ellenállású abroncsok a fuvarozásban

Budapest, 2017. július 6.: **Iparági szinten akár több milliárd forint üzemanyagköltséget is megtakaríthatnának a hosszú távú nemzetközi fuvarfeladatokat ellátó magyar vállalkozások az alacsony gördülési ellenállású tehergépjármű abroncsok használatával. A Bridgestone adatai szerint a csökkentett gördülési ellenállású teherabroncsok révén ugyanis mintegy 2,5-3%-kal csökkenthető egy évente átlagosan 150.000 km-t futó kamion üzemanyag fogyasztása. Ez egy járműre vetítve évente több mint 400.000 Ft üzemanyagköltség-megtakarítást eredményez, vagyis egy 10 kamionból álló flottát üzemeltető vállalkozás 10-ből 1 sofőr éves bérét kigazdálkodhatja a könnyebben futó abroncsok révén.**

**Egyre messzebb kalandoznak nyugatra az országutak magyar igáslovai**

Az Eurostat adatai szerint a 2.200 milliárd tonna-km összmennyiségű európai áruszállítás 75%-át teherautók bonyolítják. A fuvarfeladatokon belül egyre nagyobb a nemzetközi fuvarok aránya, amit az is mutat, hogy míg a 300 és 999 km közötti fuvarok volumene évek óta csökken, addig a hosszú távú, 1.000 km feletti fuvarok mennyisége 2011-től közel 5%-kal bővült.

A magyar fuvarozók pedig jócskán kiveszik a részüket ebből a növekedésből. Amíg Nyugat-Európában a vállalkozások fuvarfeladatainak (tkm) 75-80%-a belföldi vagy regionális fuvar, addig a magyar fuvarozók esetében az arány pont fordított; az általuk megtett 38 milliárd tonna-km 73-75%-a külföldre irányul, vagyis hosszú távú szállítás.

**Nem mindegy, hogyan pörög a kerék**

A fuvarozó vállalkozások versenyképességének megőrzésében kiemelkedő szerepet töltenek be a gumiabroncsok. Habár egy vállalkozás összes költségének mindössze 5%-át teszi ki az abroncsok ára, a teljes működési költség 35%-át jelentő üzemanyag-felhasználás csökkentésében a jó abroncs kulcsfontosságú.

*„80 km / óra sebességnél egy kamion által elhasznált üzemanyag mintegy 30-35%-át az abroncsok gördülési ellenállása emészti fel. Éppen ezért a hosszú távú fuvarfeladatokat ellátó magyar vállalkozásoknak különösen érdemes gépjárműveiket csökkentett gördülési ellenállású gumikkal felszerelniük”* – mondta Barcsik Ákos, a Bridgestone Magyarország Kft. főmérnöke.

**Olcsóbban is gurulhatnának a magyar fuvarozók**

Az olyan csökkentett gördülési ellenállású abroncsok, mint például a Bridgestone által gyártott Ecopia teherabroncsok, útviszonyoktól és vezetési stílustól függően, akár 8-10%-kal alacsonyabb gördülési ellenállással üzemeltethetők, ami mintegy 2,5-3%-kal - 100 km-re vetítve 0,7-0,8 literrel - is csökkentheti a tehergépjármű üzemanyag-fogyasztását. Ezt az abroncsok egyedi anyagösszetétele, megerősített oldalfala, valamint az abroncs elemei közötti belső súrlódás csökkentése révén érte el a gyártó.

**Minden 10. sofőr bérét kigazdálkodhatja a vállalkozás**

Egy 150.000 km éves futásteljesítménnyel rendelkező és 28 l / 100 km fogyasztással rendelkező, jellemzően hosszú távú fuvarfeladatokat teljesítő kamion üzemeltetőjének évente megközelítőleg 14,4 millió forintot kell üzemanyagra költenie. Ez az összeg a 2,5-3%-kal kisebb gördülési ellenállású, vagyis jobban futó abroncsokkal mintegy 410.000 forinttal, kb. 14 millió forintra csökkenthető. Egy 10 kamionból álló flottát üzemeltető vállalkozás esetében ez azt jelenti, hogy a cég évente 4,1 millió forintot takaríthat meg, amivel fedezni tudja 10-ből 1 sofőrének a bérét, vagy minden sofőrének 10%-os fizetésemelést biztosíthat.

**Itthon is teret nyernek az alacsony gördülési ellenállású abroncsok**

A magyar statisztikák szerint évente mintegy 150.000 darab teherautó abroncsot értékesítenek, amelyből mintegy 20% csökkentett gördülési ellenállású abroncs, vagyis 10 magyar kamionból 2 jármű már korszerű, csökkentett gördülési ellenállású abroncsokon fut, amivel nemcsak tulajdonosa pénztárcáját, de a környezetet is kíméli.

**További információ kérhető:**

|  |  |
| --- | --- |
| **Piskóti Attila / Tölgyi Krisztina**  Premier Kommunikációs Iroda  Tel: 1/483-1860; 30/915-9002  Email: [tolgyi@premiercom.hu](mailto:tolgyi@premiercom.hu) | **Károlyi Kata**  Bridgestone Magyarország Kft.  Tel.: 430-2796  E-mail: [Katalin.KAROLYI@bridgestone.eu](mailto:Katalin.KAROLYI@bridgestone.eu) |

***A Bridgestone-ról:***

*A Bridgestone Corporation a világvezető gumiabroncs és gumitermék vállalata. A Bridgestone Corporation és leányvállalatai a világ 25 országában 178 gyárat üzemeltetnek, több mint 144.000 munkatársat foglalkoztatnak, míg termékeit több mint 150 országban értékesítik. A Bridgestone küldetése a cég 1931-es alapítása óta változatlan: „Kimagasló minőséggel szolgáljuk a társadalmat”.*

*A Bridgestone EMEA (Európa, Közel-Kelet és Afrika) – belgiumi központtal – a világ legnagyobb gumiabroncs- és gumigyártójának, a tokiói székhelyű Bridgestone Corporation kizárólagos tulajdonú leányvállalata. 18 200 főt meghaladó alkalmazotti létszámával a Bridgestone EMEA több mint 60 országban van jelen. Az egész régióban 14 gumiabronccsal és kapcsolódó tevékenységgel foglalkozó üzemet, valamint egy jelentős K+F központot és tesztpályát üzemeltet. A Bridgestone EMEA prémium kategóriás gumiabroncsai kaphatók Európában, a Közel-Keleten, Afrikában és szerte a világon.*

*A Bridgestone Europe tevékenységéről további információt talál a* [*www.bridgestone.eu*](http://www.bridgestone.eu) *és az* [*www.bridgestonenewsroom.eu*](http://www.bridgestonenewsroom.eu) *honlapokon, vagy kövessen minket Facebook, Twitter, YouTube és Instagram oldalainkon.*